NORAKSTS

|  |  |
| --- | --- |
| 20.06.2019. | Nr.7/9 |

**SIA “JELGAVAS ŪDENS” ĪPAŠUMU PĀRŅEMŠANA**

**JELGAVAS PILSĒTAS PAŠVALDĪBAS ĪPAŠUMĀ**

(ziņo I.Škutāne)

**Atklāti balsojot: PAR – 12** (A.Rāviņš, V.Ļevčenoks, M.Buškevics, I.Bandeniece, A.Garančs, R.Šlegelmilhs, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET-** nav, **ATTURAS** – nav,

Jelgavas pilsētas pašvaldības administrācijā saņemta SIA “Jelgavas ūdens” 2019.gada 20.marta vēstule Nr.01-03/556 un 2019.gada 4.jūnija vēstule Nr.01-03/1066 ar lūgumu pieņemt lēmumu par SIA “Jelgavas ūdens” pamatkapitāla samazināšanu, pārņemot pašvaldības īpašumā nekustamos īpašumus Vecajā ceļā 51A, Krišjāņa Barona ielā 44, Tērvetes ielā 153, Meiju ceļā 55, Viskaļu ielā 55 un Atmodas ielā 59, Jelgavā (turpmāk visi kopā – nekustamie īpašumi), kuri vairs nav nepieciešami SIA ”Jelgavas ūdens” saimnieciskās darbības nodrošināšanai.

Saskaņā ar Jelgavas domes 2001.gada 25.oktobra lēmumu Nr.21/1 “Par Jelgavas pilsētas pašvaldības sabiedrības ar ierobežotu atbildību “Jelgavas ūdens” dokumentu apstiprināšanu” nekustamie īpašumi ieguldīti SIA “Jelgavas ūdens” pamatkapitālā.

Saskaņā ar Jelgavas domes 2003.gada 10.jūlija lēmumu Nr.10/19 “Par piekrišanu pārreģistrēt uz SIA “Jelgavas ūdens” vārda sabiedrības pamatkapitālā iekļauto nekustamo īpašumu“ un 2003.gada 18.decembra lēmumu Nr.18/27 “Par piekrišanu pārreģistrēt uz SIA “Jelgavas ūdens” vārda sabiedrības pamatkapitālā iekļauto nekustamo īpašumu“ nekustamie īpašumi reģistrēti Zemgales rajona tiesas Zemesgrāmatu nodaļā uz SIA “Jelgavas ūdens” vārda.

Nekustamais īpašums Vecajā ceļā 51A, Jelgavā ar kadastra Nr.0900 036 0155 sastāv no zemes vienības 2473 m2 platībā ar kadastra apzīmējumu 0900 036 0155 (Jelgavas pilsētas zemesgrāmatu nodalījums Nr.100000072771) un saskaņā ar Jelgavas pilsētas pašvaldības Attīstības un pilsētplānošanas pārvaldes 2019.gada 13.maija atzinumu Nr.3-6/19/141 izmantojams pašvaldības autonomu funkciju realizēšanai – saimnieciskās darbības veicināšanai.

Nekustamais īpašums Krišjāņa Barona ielā 44, Jelgavā ar kadastra Nr.0900 004 0355 sastāv no zemes vienības 1633 m2 platībā ar kadastra apzīmējumu 0900 004 0355 (Jelgavas pilsētas zemesgrāmatu nodalījums Nr.100000065533) un saskaņā ar Jelgavas pilsētas pašvaldības Attīstības un pilsētplānošanas pārvaldes 2019.gada 13.maija atzinumu Nr.3-6/19/140 izmantojams pašvaldības autonomu funkciju realizēšanai – saimnieciskās darbības veicināšanai.

Nekustamais īpašums Tērvetes ielā 153, Jelgavā ar kadastra Nr.0900 029 0615 sastāv no zemes vienības 3515 m2 platībā ar kadastra apzīmējumu 0900 029 0615 (Jelgavas pilsētas zemesgrāmatu nodalījums Nr.100000072768) un saskaņā ar Jelgavas pilsētas pašvaldības Attīstības un pilsētplānošanas pārvaldes 2019.gada 13.maija atzinumu Nr.3-6/19/142 izmantojams pašvaldības autonomu funkciju realizēšanai – saimnieciskās darbības veicināšanai.

Nekustamais īpašums Meiju ceļā 55, Jelgavā ar kadastra Nr.0900 011 0172 sastāv no zemes vienības 3610 m2 platībā ar kadastra apzīmējumu 0900 011 0172 (Jelgavas pilsētas zemesgrāmatu nodalījums Nr.100000073652) un saskaņā ar Jelgavas pilsētas pašvaldības Attīstības un pilsētplānošanas pārvaldes 2019.gada 13.maija atzinumu Nr.3-6/19/139 izmantojams pašvaldības autonomu funkciju realizēšanai – saimnieciskās darbības veicināšanai.

Nekustamais īpašums Viskaļu ielā 55, Jelgavā ar kadastra Nr.0900 029 0614 sastāv no zemes vienības 3598 m2 platībā ar kadastra apzīmējumu 0900 029 0614 un nedzīvojamās ēkas – sūkņu mājas ar kadastra apzīmējumu 0900 029 0614 001 (Jelgavas pilsētas zemesgrāmatu nodalījums Nr.100000077867) un saskaņā ar Jelgavas pilsētas pašvaldības Attīstības un pilsētplānošanas pārvaldes 2019.gada 13.maija atzinumu Nr.3-6/19/138 izmantojams pašvaldības autonomu funkciju realizēšanai – saimnieciskās darbības veicināšanai.

Nekustamais īpašums Atmodas ielā 59, Jelgavā ar kadastra Nr.0900 011 0004 sastāv no zemes vienības 4199 m2 platībā ar kadastra apzīmējumu 0900 011 0004 (Jelgavas pilsētas zemesgrāmatu nodalījums Nr.100000088053) un saskaņā ar Jelgavas pilsētas pašvaldības Attīstības un pilsētplānošanas pārvaldes 2019.gada 13.maija atzinumu Nr.3-6/19/137 izmantojams pašvaldības autonomu funkciju realizēšanai – saimnieciskās darbības veicināšanai.

SIA ”Jelgavas ūdens” projekta „Ūdens apgādes un kanalizācijas pakalpojumu attīstība Jelgavā, II kārta” ietvaros ir veikusi Teteles ūdensgūtves rekonstrukciju un jaunu artēzisko urbumu izveidošanu. Projekta ietvaros tika tamponēti Jelgavas pilsētas administratīvajā teritorijā esošie artēziskie urbumi un nojauktas sūkņu stacijas Vecajā ceļā 51A, Krišjāņa Barona ielā 44, Tērvetes ielā 153 un Meiju ceļā 55, Jelgavā. Artēziskie urbumi Viskaļu ielā 55 un Atmodas ielā 59, Jelgavā tika tamponēti vēl pirms šī projekta realizācijas. Ņemot vērā iepriekš minēto, nekustamie īpašumi **vairs nav nepieciešami turpmākai** SIA ”Jelgavas ūdens” darbības nodrošināšanai un to apsaimniekošana rada izdevumus.

Saskaņā ar likuma „Par pašvaldībām” 14.panta pirmās daļas 2.punktu, 15.panta desmito daļu, 21.panta pirmās daļas 17.punktu, Publiskas personas kapitāla daļu un kapitālsabiedrību pārvaldības likuma 82.panta pirmo daļu, Jelgavas domes 2007.gada 25.janvāra lēmumu Nr.2/18 „Par ierobežojumu noteikšanu pašvaldības kapitālsabiedrībām veikt darījumus ar nekustamo īpašumu un grozījumiem Jelgavas domes lēmumos”, SIA ”Jelgavas ūdens” statūtu 10.1.apakšpunktu un pamatojoties uz SIA ”Jelgavas ūdens” 2019.gada 20.marta vēstuli Nr.01-03/556 un 2019.gada 4.jūnija vēstuli Nr.01-03/1066,

**JELGAVAS PILSĒTAS DOME NOLEMJ:**

1. Pārņemt bez atlīdzības Jelgavas pilsētas pašvaldības īpašumā SIA “Jelgavas ūdens”, reģistrācijas Nr.41703001321, piederošos nekustamos īpašumus, samazinot kapitālsabiedrības pamatkapitālu par ieguldījuma vērtību un dzēšot kapitāla daļas:
   1. Vecajā ceļā 51A, Jelgavā (kadastra Nr.0900 036 0155);
   2. Krišjāņa Barona ielā 44, Jelgavā (kadastra Nr.0900 004 0355);
   3. Tērvetes ielā 153, Jelgavā (kadastra Nr.0900 029 0615);
   4. Meiju ceļā 55, Jelgavā (kadastra Nr.0900 011 0172);
   5. Viskaļu ielā 55, Jelgavā (kadastra Nr.0900 029 0614);
   6. Atmodas ielā 59, Jelgavā (kadastra Nr.0900 011 0004).

2. Pilnvarot Jelgavas pilsētas pašvaldības administrācijas Pašvaldības īpašumu pārvaldes vadītāju reģistrēt lēmuma 1.punktā minētos nekustamos īpašumus Zemgales rajona tiesā uz Jelgavas pilsētas pašvaldības vārda.

3. Izdevumus, kas saistīti ar lēmuma 2.punkta izpildi, segt no pamatbudžeta programmas “Zemes reformas darbība, zemes īpašuma un lietošanas tiesību pārveidošana” (klasifikācijas kods 04.901).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 20.jūnijā